
[bookmark: _Hlk109656937]PATVIRTINTA
Akmenės rajono savivaldybės administracijos 
viešojo nuomos konkurso komisijos 2022 m. lapkričio  7 d. posėdžio protokolu Nr. KPP-187


54,84 KV. M. PLOTO NEGYVENAMŲJŲ PATALPŲ, ESANČIŲ ADRESU: ŽEMAITIJOS G. 6, NAUJOJI AKMENĖ, PAKARTOTINO VIEŠOJO NUOMOS KONKURSO SĄLYGOS


1. Nuomotojas – Akmenės rajono savivaldybės administracija, L. Petravičiaus a.2, Naujoji Akmenė, kodas 188719391. Viešąjį nuomos konkursą vykdo Akmenės rajono savivaldybės administracijos direktoriaus 2022 m. liepos 25 d. įsakymu Nr. A-399 „Dėl Savivaldybės turto nuomos“ sudaryta viešajam nuomos konkursui organizuoti komisija (toliau – Komisija).
2. Nuomojamas turtas – Akmenės rajono savivaldybei nuosavybės teise priklausančios 54,84 kv. m ploto negyvenamosios patalpos (pastato, kuriame yra patalpos, unikalus numeris 3297-5000-6014, pastatas pažymėtas plane 1D5p, išnuomojamų patalpų indeksai: R-61 - 21,54 kv. m, 1-121 – 27,63 kv. m, 1-122 – 5,67 kv. m), esančios Naujosios Akmenės ligoninės pastate adresu: Žemaitijos g. 6, Naujoji Akmenė.
3. Turtas nuomojamas vaistinės veiklai vykdyti. 
4. Pradinis turto nuompinigių dydis – 5,56 Eur už 1 kv. metrą per mėnesį.
5. Nuomininkas moka nuompinigius kas mėnesį, prieš prasidedant mėnesiui, bet ne vėliau kaip iki einamojo mėnesio 10 (dešimtos) dienos, pagal nuomotojo pateiktą sąskaitą.
6. Nuomininkas, per Savivaldybės ilgalaikio materialiojo turto nuomos sutartyje (toliau – Sutartis) nustatytus terminus nesumokėjęs nuompinigių, privalo mokėti nuomotojui 0,05 procento dydžio delspinigius nuo visos nesumokėtos sumos už kiekvieną pavėluotą dieną.
7. Turtas išnuomojamas 5 metų laikotarpiui. Turtas perduodamas ir priimamas Sutarties pasirašymo dieną. Sutarties projektas pridedamas.
8. Konkurso dalyvių vokai su paraiškomis registruojami 2022 m. lapkričio 29 d. nuo 9.00 val. iki 12.00 val., darbo laiku, adresu: Akmenės rajono savivaldybės administracija, 212 kab., L. Petravičiaus a. 2, Naujoji Akmenė. Ant voko turi būti užrašyta: konkurso dalyvio pavadinimas ir adresas, nuomojamo turto pavadinimas, adresas ir nuoroda „Turto nuomos konkursui“. Kartu su voku pateikiami finansų įstaigos išduoti dokumentai, patvirtinantys, kad pradinis įnašas sumokėtas.
9. Voke turi būti pateikti šie dokumentai:
9.1. paraiška, kurioje nurodomas konkurso dalyvio ar jo įgalioto asmens vardas, pavardė ir gyvenamosios vietos adresas (šie reikalavimai taikomi fiziniams asmenims) arba asmens teisinė forma, pavadinimas, kodas ir buveinės adresas, steigimo dokumentų ar kitų steigimo faktą patvirtinančių dokumentų kopijos (šie reikalavimai taikomi juridiniams asmenims), kontaktinio asmens telefono numeris, elektroninio pašto adresas;
9.2. nustatyta tvarka patvirtintas įgaliojimas, jeigu konkurso dalyviui konkurse atstovauja jo įgaliotas asmuo;
9.3. pasiūlymas, kuriame nurodytas siūlomas konkretus nuompinigių dydis;
9.4. konkurso dalyvio ar jo įgalioto asmens sąskaitos, į kurią komisija turi pervesti grąžinamą pradinį įnašą, rekvizitai;
9.5. paaiškinimas, kokiam tikslui konkurso dalyvis naudos nuomojamą turtą;
9.6. dokumentai, kuriais patvirtinama, kad konkurso dalyvio veikla atitinka viešojo turto nuomos konkurso sąlygose nustatyto pobūdžio veiklą. 
10. Pasiūlymas turi būti pasirašytas įmonės vadovo ar jo įgalioto atstovo. Jeigu pateikti dokumentai pasirašyti ne įmonės vadovo, atitinkamai pridedamas įgaliojimas. Fizinis asmuo pasiūlymą pasirašo asmeniškai.
11. [bookmark: _Hlk109635923]Konkurso dalyvis prieš atvykstant registruotis privalo sumokėti pradinį įnašą – 915,00 Eur. Kredito įstaigos ir sąskaitos, į kurią turi būti sumokėtas pradinis įnašas, duomenys: Akmenės rajono savivaldybės administracija, a. s. LT644010043300050101, Luminor Bank, AS, banko kodas 40100. Konkurso laimėtojo pradinis įnašas įskaitomas į Savivaldybės turto nuompinigius.
12. Nuomojamas patalpas galima apžiūrėti 2022 m. lapkričio 23 d. nuo 9.00 val. iki 12.00 val. Turto apžiūra vykdoma tik iš anksto dalyviui pranešus atsakingam asmeniui apie pageidavimą dalyvauti apžiūroje. Asmuo, atsakingas už turto apžiūrą – Savivaldybės administracijos Bendrojo skyriaus Ūkio poskyrio vadovas Aidas Majauskas, tel. (8 425) 59 710, mob. 8 687 83122, el. p. aidas.majauskas@akmene.lt.
13. Komisijos posėdis, kuriame bus atplėšiami vokai, vyks 2022 m. lapkričio 29 d. 14.00 val. Akmenės rajono savivaldybės administracijos didžiojoje posėdžių salėje adresu: L. Petravičiaus a. 2, Naujoji Akmenė.
14. Komisija atlieka gautų pasiūlymų vertinimą ir tikrina, ar konkurso dalyvis pateikė visus konkurso sąlygose nurodytus dokumentus. Konkurso laimėtoju pripažįstamas konkurso dalyvis, pasiūlęs didžiausią Savivaldybės turto nuompinigių dydį.
15. Papildomą informaciją teikia Savivaldybės administracijos Vietinio ūkio ir turto valdymo skyriaus vyriausioji specialistė Jurgita Grobienė (212 kab.), tel. (8 425) 59 738, el. p. jurgita.grobiene@akmene.lt. Informacija skelbiama Akmenės rajono savivaldybės interneto svetainėje adresu: www.akmene.lt, Facebook paskyroje, laikraštyje „Vienybė“.
16.  Nuomotojo ir konkurso dalyvių ginčai sprendžiami Lietuvos Respublikos administracinių bylų teisenos įstatymo nustatyta tvarka.

